Referat frå møte i fagteam for F1 2001/2002  tysdag 22/5, kl. 12.10 – 15.00

Pluto – fagteam FLU

Tilstades: Øyvind Bjørkås, Sissel Lilletvedt, Oddrun Øwre, Synnøve Haugen, Nils Fjell, Vivian Gullberg, Thormod Stangenes, Brit Aalberg Husebø, Bjørn Bjørlykke, Margrethe Jernes, Fred Ola Bjørnstad

Det var ikkje sett opp eiga saksliste for møtet, men følgjande saker vart behandla: 

Sak 1
    Gjennomgang av referat frå møte 8/5

Ønskje om ei avklaring frå prosjektleiinga si side når det gjeld F1-teamet si rolle i Pluto-prosjektet. Dette gjeld særleg i høve til 

-forskingsdelen i pilotprosjektet og bindingar for lærarane sin FOU

-kompensasjon/ressurs for teamleiar og møtedeltaking

Sak 2
     Fagteamleiar

Framleis inga endeleg avgjerd når det gjeld teamleiar. 

Det er bestemt at teamleiaren også skal vera med i utviklingsteamet for F2, og dei to aktuelle kandidatane i vårt team er Synnøve og Bjørn.

På grunn av stor arbeidsmengde, ber begge om ei avklaring når det gjeld ressurs/kompensasjon for leiarvervet.  Bjørn krev slik kompensasjon for å kunna vera teamleiar.

Studieleiar forhandlar eller gjer avtalar med Pluto-leiinga.

Sak 3     Praksisteam

Dei to barnehagerepresentantane samarbeider med Marta om korleis kontakt med og informasjon til alle prosjektbarnehagane skal organiserast.

Sak 4
    Estetiske fag

På bakgrunn av sist møtes diskusjonar kom ein inn på eventuelle endringar i studiet når det gjeld vektlegging for studentane  innan dei estetiske faga. Skal dei ha høve til å fordjupa seg, gjera valg o.l.

Moment som kom fram:

· Dette bør takast opp som eiga sak og drøftast grundig i seksjonane det gjeld

· Evt. nye alternativ må synleggjerast i modellar

· Kor mykje kan ein endra/avvika frå sentrale rammeplanar?

· Endringar må sjåast i høve til rammeplanar og faglege krav

· Er dette ein Pluto-sak eller ein meir generell førskulelærarutdanningssak?

· Ein må hugsa at grunnutdanninga skal utdanna ein generell førskulelærar

Sak 5

Justering årsplan

Med utgangspunkt i framlagt skisse til årsplan kom ein inn på følgjande :

Punktteori

· Kva ligg i omgrepet? Er det definert nokon stad?

· Vivian , Synnøve og Karin skreiv i fjor ned tankar om kva dette inneber for studiet.

· Punktteori kan foregå ute i barnehagen eller inne på høgskulen

· Punktteori kan vera at faglærarar legg aktuelle/bestilte undervisningsøkter ute i barnehagen

· Punktteori kan vera at praksislærarane/praksisbarnehagen har teori-/praksisøkter med studentane

Fokusområde/overordna felles tema

Teamet hadde ein lang og grundig debatt omkring dette. Mange viktige synspunkt og innspel kom:

· På kva måte kan vi finna emne som bind studiet saman?

· Er det å finna felles fokus viktig for oss eller kan det like gjerne hindra fagleg integrering?

· Ulike forslag til ”overskrifter”/tema:

Læring og læreproblem (korleis lærer barnet – kvifor lærer det ikkje )

Sansing – kultur

Mestring  - barn som opplever mestring og glede lærer.

Estetisk læring

Sansing – mestring – kultur

Konklusjon: teamet valde å bruka SANSING-MEISTRING-KULTUR som overorda stikkord på heile haustperioden.

· Grunnleggjande spørsmål/diskusjon knytt til læringsteori og idéen bak Pluto (Nils) fekk fram følgjande punkter: 

-Kven har definisjonsmakt til innhaldet i studiet?

-Det vi gjer no er å strukturere året ut frå teoretiske rammer.  

-Er studiet, slik det er no, foreskrivande for praksis?

-Innhaldet må genererast frå praksisfeltet. Kva med å strukturere innhald og periodar ut frå studentanes oppdagingar, problemstillingar i praksisfeltet?

-Innhald og struktur må skapast i ein dialog mellom dei ulike deltakarane/arenaene i studiet.

-Ein grovstruktur over studieåret er nødvendig, særleg av omsyn til praktisk gjennomføring.

· Kan vi bruka oversiktsmodellen i Rammeplanen for barnehagen som ein felles innfallsvinkel til studiet?

Prosjektbarnehagane og studentane

Viktig at studentane blir gjort kjent med den einskilde øvingsbarnehage sitt særpreg/profil, og at øvingsoppgåver blir utarbeidd i samråd med personalet i barnehagen

Praksisrettleiar-rollen

Margrethe presenterte tankar om ei nærare definering av praksisrettleiar-rollen i eit tettare samspel med barnehagen. Denne drøftinga må takast opp i ped.seksjonen. 

Sak 6     Studiestart og førebuing til studiestart haust 2001

· Studieleiinga og Marta har ansvar for å organisera møtet for dei nye praksisbarnehagane den 30/5.
· Til neste fagteam-møte ( 11/6) må faga førebu seg på å presentera ein oversikt over oppgåver/innleveringar + fellesoppgåver + forslag til nye fellesoppgåver, slik at teamet kan få ein oversikt over heile studieåret

Oppgåver må sjåast i samanheng med vurderingsordning/ ferdaskrin .

· Dagar for undervisning i spesialrom må fastsetjast ( musikk, drama, forming, IKT). Elles kan innhaldsdelen i timeplanen vera open.

· Øyvind, i samarbeid med Oddrun, utarbeider eit utkast til oppstartveker, der ein tek omsyn til planlagde ting frå fellesadministrasjonen og prøver å få inn dag/dagar omkring temaet Samarbeidslæring.  Forslag til kurshaldar var Åge Åkervik, og studieleiinga tek kontakt med han.

Nytt møte i fagteamet: Måndag 11. juni kl. 12.40 på Ormaberget

Referent

Brit Aalberg Husebø

